Феликс Арвер
Sonnet d’Arvers

Превод от френски: Борис Младенов-Young, 2013

chitanka.info

Една житейска тайна в себе си тая:

любов от поглед пръв родена, ала вечна,

но тази, в чийто плен е моята душа,

не знай, че се топя в агония сърдечна.

Уви! Пред нея минах незабележим,

самотен бях и съм, измъчван от дилема;

животът ми така ще мине яко дим,

без смелост да поискам, нито пък да взема.

А нежна, сладка, тя от Бога сътворена,

върви по своя път, нехаеща за мен

и тъй ще чезна от любов несподелена…

Когато прочете тез пламенни куплети,

пропити с нея, ще попита с глас студен:

„Коя е таз жена?“ И няма да се сети.

Феликс Арвер

Превод от френски — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.